|  |  |
| --- | --- |
| **ROMÂNIA**  **JUDEŢUL TIMIŞ**  **CONSILIUL LOCAL AL COMUNEI GIARMATA** |  |

**H O T Ă R Â R E A**

**nr. 50 din 27.04.2021**

**privind acordarea unui termen de preaviz pentru un număr de 12 beneficiari ai Legii nr. 15/2003 privind sprijinul acordat tinerilor pentru construirea unei locuinţe proprietate personală**

***CONSILIUL LOCAL al comunei Giarmata, județul Timiș, întrunit în ședința ordinară din data de 27.04.2021:***

Având în vedere:

* referatul de aprobare al inițiatorului;
* referatul de specialitate întocmit de Compartimentul Juridic;
* prevederile Legii nr. 55/2020 privind unele măsuri pentru prevenirea şi combaterea efectelor pandemiei de COVID-19;
* că a fost îndeplinită procedura reglementată de prevederile Legii nr. 52/2003 privind transparența decizională în administraţia publică;
* avizul favorabil acordat de comisia de specialitate din cadrul Consiliului Local Giarmata;

În temeiul prevederilor art. 129 alin. (2) lit. c) coroborat cu coroborat cu art. 196 alin. (1) lit. a) din OUG. Nr. 57/2019 privind Codul Administrativ;

***H O T Ă R Ă Ș T E :***

**ART.1. (1)** Se aprobă acordarea unui termen de preaviz de 90 de zile de la comunicarea prezentei hotărâri pentru un număr de 12 beneficiari ai Legii nr. 15/2003 privind sprijinul acordat tinerilor pentru construirea unei locuinţe proprietate personală, conform anexei care face parte integrantă din prezenta hotărâre.

**(2)** În termenul prevăzzut la alin. (1) beneficiarii vor întreprinde demerdurile necesare pentru obținerea certificatului de urbanism.

**ART.2.** Cu ducerea la îndeplinire a prezentei hotărâri se încredințeazăCompartimentul Urbanism.

**ART.3.** Prezenta hotărâre a fost adoptată cu un număr de 14 voturi „pentru”, 0 ,,împotrivă”, 0 ,,abțineri”.

**ART.4.** Prezenta hotărâre se comunică:

* Instituției Prefectului – Județul Timiș;
* primarului Comunei Giarmata;
* Compartimentului Urbanism;
* se va afișa.

PREȘEDINTE DE ȘEDINȚĂ CONTRASEMNEAZĂ

CONSILIER LOCAL SECRETAR GENERAL AL UAT COMUNA GIARMATA

GLIGOR LUCIAN-ELON GHERMAN SORINA-ANA